CELEX: 52008PC0185
Language: ro
Date: 2008-04-08
Title: Propunere de decizie a Consiliului privind poziţia care urmează să fie adoptată de Comunitate în cadrul comitetului interimar CE- Bosnia şi Herţegovina privind regulamentul de procedură propriu, inclusiv mandatul şi structura subcomitetelor CE-Bosnia şi Herţegovina

Anunţ juridic important

|

52008PC0185

Propunere de decizie a Consiliului privind poziţia care urmează să fie adoptată de Comunitate în cadrul comitetului interimar CE- Bosnia şi Herţegovina privind regulamentul de procedură propriu, inclusiv mandatul şi structura subcomitetelor CE-Bosnia şi Herţegovina  /* COM/2008/0185 final */  

	[pic] | COMISIA COMUNITĂŢILOR EUROPENE |Bruxelles, 8.4.2008COM(2008)185 finalPropunere deDECIZIE A CONSILIULUIprivind poziția care urmează să fie adoptată de Comunitate în cadrul Comitetului interimar CE- Bosnia și Herțegovina privind regulamentul de procedură propriu, inclusiv mandatul și structura subcomitetelor CE-Bosnia și Herțegovina(prezentată de Comisie)EXPUNERE DE MOTIVEUn Acord de stabilizare și asociere (ASA) între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, a fost semnat la data de […] la […]. Acordul va intra în vigoare în prima zi din a doua lună următoare datei la care părțile își notifică reciproc îndeplinirea procedurilor de ratificare respective.Acordul interimar (AI) dintre Comunitatea Europeană și Bosnia și Herțegovina, semnat la aceeași dată pentru a permite aplicarea în mod anticipat a dispozițiilor privind comerțul și aspecte legate de comerț ale Acordului de stabilizare și asociere (ASA), va intra în vigoare în prima zi a celei de a doua luni următoare datei la care părțile își notifică reciproc îndeplinirea procedurilor de ratificare respective.Articolul 40 din AI instituie un Comitet interimar care va supraveghea punerea în aplicare a acordului menționat anterior. Comitetul trebuie să își stabilească regulamentul de procedură conform dispozițiilor articolului 41 din AI. În scopul bunei funcționări a comitetului, acest regulament de procedură ar trebui adoptat în cadrul primei sale reuniuni.Regulamentul de procedură propus specifică atribuțiile Comitetului interimar și practicile care vor trebui urmate de acesta, în conformitate cu AI, și iau în considerare, în special, faptul că prin acord a fost conferită comitetului autoritatea de a lua decizii. De asemenea, regulamentul de procedură creează subcomitete specifice, conform dispozițiilor articolului 43 din AI. Comisia propune simplificarea structurii subcomitetelor prin limitarea numărului acestora la cinci, care ar acoperi diferitele domenii, astfel cum este indicat în anexa la prezenta expunere de motive. Domeniile din acordul de stabilizare și asociere care nu sunt cuprinse în AI vor continua să fie discutate în cadrul Monitorizării procesului de reformă[1] până la intrarea în vigoare a ASA.Poziția care urmează să fie adoptată de către Comunitate în cadrul Comitetului interimar cu privire la adoptarea regulamentului de procedură al Comitetului interimar va fi stabilită de Consiliu la propunerea Comisiei.În consecință, se propune aprobarea de către Consiliu a propunerii anexate.Anexă la expunerea de motiveCE – BOSNIA şI HERţEGOVINA Acord interimar privind comerţul şi aspectele legate de comerţ STRUCTURA SUBCOMITETELOR |Denumirea subcomitetului | Domenii | Trimiteri AI (ASA) |Comerț, industrie, vamă, fiscalitate și cooperare cu alte țări candidate | Libera circulație a mărfurilor | articolul 3 (articolul 18) |Produse industriale | articolele 4-8 (articolele 19-23) |Aspecte comerciale | articolele 17-31 (articolele 32-46) |Fiscalitate | articolele 20-21 |Reguli de origine | articolul 27 (articolul 42), Protocolul nr. 2 |Asistență administrativă în domeniul vamal | articolul 39 (articolul 97), Protocolul nr. 5 |Cooperare cu alte țări candidate | articolul 52 (articolul 17) |Agricultură și pescuit | Produse agricole lato sensu | articolele 9, 11, 14, 15, 18, 19 și 24 (articolele 24, 26, 29, 30, 33, 34 și 39) |Produse agricole stricto sensu | Articolul 12 alineatele (1)(2)(3)(4) [Articolul 27 alineatele (1)(2)(3)(4)] |Produse pescărești | articolul 13 (articolul 28) |Produse agricole prelucrate | articolul 10 (articolul 25), Protocolul nr. 1 |Vin și băuturi spirtoase | articolul 12 alineatul (5) [articolul 27 alineatul (5)], Protocolul nr. 7 |Protecția indicațiilor geografice pentru produse agricole, pescărești și alimentare altele decât vinul și spirtoasele | articolul 16 (articolul 31) |Piața internă și concurență | Alte aspecte referitoare la titlul III din AI | articolele 34 și 35 (articolele 67 și 69) |Concurență | articolele 36 și 37 (articolele 71 și 72) |Ajutor de stat acordat industriei siderurgice | articolul 36 alineatul (8) [articolul 71 alineatul (8)], Protocolul nr. 4 |Proprietatea intelectuală, industrială și comercială | articolul 38 (articolul 73) |Aspecte economice și financiare și statistică | Circulația capitalurilor și plăți Statistică | articolele 33, 36 alineatul (7) litera (b) [articolele 60 și 71 alineatul (7) litera (b)] |Transport | Trafic de tranzit | articolul 32 (59.1) Protocolul nr. 3, articolele: 3 literele (a) și (b) 11 alineatele (2), (3) și (5) 19 alineatele (1) și (2) 21 alineatele (1) și (2) litera (d) |.Propunere deDECIZIE A CONSILIULUIprivind poziția care urmează să fie adoptată de Comunitate în cadrul Comitetului interimar CE- Bosnia și Herțegovina privind regulamentul de procedură propriu, inclusiv mandatul și structura subcomitetelor CE-Bosnia și HerțegovinaCONSILIUL UNIUNII EUROPENE,având în vedere Tratatul de instituire a Comunității Europene, în special articolul 300 alineatul (2) al doilea paragraf,având în vedere propunerea Comisiei,întrucât:(1) Un Acord interimar privind comerțul și aspectele legate de comerț între Comunitatea Europeană, pe de o parte, și Bosnia și Herțegovina, pe de altă parte (denumit în continuare „acordul interimar”), semnat la data de …, a intrat în vigoare la data de …………..(2) Articolul 40 din acordul interimar prevede supravegherea aplicării și punerii în practică a acordului interimar de către Comitetul interimar instituit de acord.(3) Articolul 41 al doilea paragraf din acordul interimar prevede stabilirea de către Comitetul interimar a regulamentului său de procedură.(4) Articolul 43 din acord prevede posibilitatea deciderii de către Comitetul interimar a instituirii unor subcomitete.(5) Denumirea, componența, mandatul și structura subcomitetelor ar trebui stabilite în regulamentul de procedură al Comitetului interimar.(6) Comunitatea ar trebui să determine poziția care urmează să fie adoptată în cadrul Comitetului interimar cu privire la adoptarea regulamentului de procedură.DECIDE:Articol unicPoziția care urmează să fie adoptată de Comunitate în cadrul Comitetului interimar menționat la articolul 40 din Acordul interimar privind comerțul și aspectele legate de comerț între Comunitatea Europeană, pe de o parte, și Bosnia și Herțegovina, pe de altă parte, se întemeiază pe proiectul de decizie a Comitetului interimar anexat la prezenta decizie.Adoptată laPentru ConsiliuPreședintele  ANEXĂDECIZIA NR. 1/200.. a Comitetului interimar CE – Bosnia și Herțegovinadin …privind regulamentul de procedură propriu,inclusiv mandatul șistructura subcomitetelor CE-Bosnia și HerțegovinaCOMITETUL INTERIMAR CE – BOSNIA ȘI HERȚEGOVINA,având în vedere Acordul interimar privind comerțul și aspectele legate de comerț dintre Comunitatea Europeană, pe de o parte, și Bosnia și Herțegovina, pe de altă parte (denumit în continuare „acord interimar”), care a fost semnat la data de …………, în special articolele 40 și 41,DECIDE:Articolul 1 PreședințiePreședinția Comitetului interimar este deținută prin rotație, pe perioade de 12 luni, de către un reprezentant al Comisiei Comunităților Europene, denumită în continuare „Comisia Europeană”, în numele Comunității Europene, și de un reprezentant al guvernului Bosniei și Herțegovina. Cu toate acestea, prima perioadă începe la data primei reuniuni a Consiliului interimar și se încheie la 31 decembrie, în același an.Articolul 2 ReuniuniComitetul interimar se reunește periodic, o dată pe an, la Bruxelles sau Sarajevo, conform celor convenite de ambele părți. Se pot convoca reuniuni speciale ale Comitetului interimar, de comun acord, la solicitarea oricărei părți.Reuniunile sunt convocate de președinte.În lipsa unor dispoziții contrare, reuniunile Comitetului interimar nu sunt publice.Articolul 3 DelegațiiÎnaintea fiecărei reuniuni, președintele este informat în legătură cu componența prevăzută a delegațiilor celor două părți.Un reprezentant al Băncii Europene de Investiții (BEI) poate să participe în calitate de observator la reuniunile Comitetului interimar, în cazul în care pe ordinea de zi figurează aspecte care privesc BEI.Comitetul interimar poate invita persoane care nu sunt membre să participe la reuniunile sale pentru a furniza informații legate de anumite subiecte.Statele membre ale Comunității sunt informate despre reuniunile Comitetului interimar.Articolul 4 SecretariatUn funcționar al Comisiei Europene și un funcționar al Bosniei și Herțegovina exercită în comun funcția de secretar al Comitetului interimar.Articolul 5 CorespondențăToată corespondența destinată președintelui Comitetului interimar sau provenind de la acesta este trimisă celor doi secretari. Cei doi secretari asigură transmiterea corespondenței, atunci când este cazul, reprezentanților lor respectivi din cadrul Comitetului interimar.Articolul 6 Ordinea de zi a reuniunilor(1) Președintele și secretarii stabilesc ordinea de zi provizorie a fiecărei reuniuni nu mai târziu de 15 zile lucrătoare înaintea începutului reuniunii.Ordinea de zi provizorie include toate punctele pentru care s-a primit o cerere de includere de către secretari cel târziu cu 21 de zile lucrătoare înainte de începutul reuniunii, neputând fi incluse puncte pe ordinea de zi provizorie decât în cazul în care documentele aferente nu au fost trimise secretarilor până cel mai târziu la data trimiterii ordinii de zi respective.Ordinea de zi este adoptată de Comitetul interimar la începutul fiecărei reuniuni. În cazul în care ambele părți sunt de acord, pe ordinea de zi se pot include și alte puncte decât cele care apar pe ordinea de zi provizorie.(2) Președintele poate, cu acordul celor două părți, să reducă termenele specificate la alineatul (1) pentru a ține cont de exigențele unui caz anume.Articolul 7 Procesul-verbalPartea care organizează reuniunea redactează proiectul de proces-verbal al fiecărei reuniuni a Comitetului interimar. Proiectul de proces-verbal menționează deciziile luate, recomandările făcute și concluziile adoptate. În termen de două luni de la încheierea reuniunii, proiectul de proces-verbal este înaintat spre aprobare Comitetului interimar. În momentul în care este aprobat, procesul-verbal este semnat de președinte și de cei doi secretari, iar un exemplar original este păstrat de fiecare parte. O copie a procesului-verbal este trimisă fiecăruia dintre destinatarii menționați la articolul 5 din prezenta decizie.Articolul 8 DeliberăriComitetul interimar ia decizii și formulează recomandări, elaborate de comun acord între părți.Între reuniuni, în cazul în care ambele părți sunt de acord, Comitetul interimar poate lua decizii și face recomandări prin procedura scrisă.Deciziile și recomandările Comitetului interimar, în sensul cu articolului 41 din acordul interimar, poartă titlul de „decizie”, respectiv „recomandare”, urmat de un număr de ordine, data adoptării și o descriere a obiectului acestora.Deciziile și recomandările Comitetului interimar sunt semnate de președinte și autentificate de cei doi secretari.Deciziile adoptate de Comitetul interimar sunt publicate de către părți în publicațiile lor oficiale respective. Fiecare parte poate decide asupra publicării oricărui alt act adoptat de Comitetul interimar.Articolul 9 LimbiLimbile oficiale ale Comitetului interimar sunt limbile oficiale ale celor două părți.În lipsa unor dispoziții contrare, Comitetul interimar deliberează pe baza documentației pregătite în aceste limbi.Articolul 10 CheltuieliComunitatea și Bosnia și Herțegovina acoperă fiecare cheltuielile ocazionate de participarea lor la reuniunile Comitetului interimar și ale subcomitetelor, atât în ceea ce privește cheltuielile de personal, de deplasare și de ședere, cât și costurile timbrelor poștale și telecomunicațiilor.Costurile legate de serviciile de interpretare, traducere și reproducere a documentelor în cadrul reuniunilor, precum și oricare alte cheltuieli legate de organizarea materială a reuniunilor sunt suportate de partea care organizează reuniunile.Articolul 11 SubcomiteteMandatul și structura subcomitetelor instituite pentru a sprijini Comitetul interimar în îndeplinirea atribuțiilor sale sunt prevăzute în anexa la prezenta decizie.Subcomitetele sunt compuse din reprezentanți ai ambelor părți. Acestea sunt prezidate prin rotație de cele două părți, în conformitate cu articolul 1.Subcomitetele funcționează sub autoritatea Comitetului interimar, în fața căruia raportează în urma fiecărei reuniuni a acestora. Subcomitetele nu iau decizii, însă pot face recomandări Comitetului interimar.Comitetul interimar poate decide desființarea oricăruia dintre subcomitetele existente, modificarea mandatului acestora sau instituirea unor subcomitete noi care să îl sprijine în îndeplinirea atribuțiilor sale.Adoptată laPentru Comitetul interimarPreședinteleANEXĂMandatul și structura subcomitetelor CE-Bosnia și Herțegovina1. Componența și președințiaÎn conformitate cu articolul 11 al doilea paragraf din regulamentul de procedură, subcomitetele sunt compuse din reprezentanți ai Comisiei Europene și din reprezentanți ai guvernului Bosniei și Herțegovina. Acestea sunt prezidate prin rotație de cele două părți, în conformitate cu articolul 1 din regulamentul de procedură. Statele membre sunt informate în legătură cu reuniunile subcomitetelor.2. SecretariatUn funcționar al Comisiei Europene și un funcționar al guvernului Bosniei și Herțegovina exercită în comun funcțiile de secretari ai fiecărui subcomitet.Toate comunicările privind subcomitetele sunt înaintate secretarilor subcomitetelor respective.3. ReuniuniSubcomitetele se reunesc periodic, o dată pe an și ori de câte ori este necesar, cu acordul ambelor părți. Locul și data fiecărei reuniuni a unui subcomitet se stabilesc de comun acord de către ambele părți.În cazul în care ambele părți sunt de acord, subcomitetele pot invita experți la reuniunile lor pentru a furniza informațiile specifice solicitate.4. ObiectulSubcomitetele discută aspectele în funcție de structura multidisciplinară a subcomitetelor, indicată mai jos. Punerea în aplicare a acordului interimar și a parteneriatului european, pregătirea pentru punerea în aplicare a Acordului de stabilizare și asociere, precum și progresele privind apropierea, punerea în aplicare și asigurarea respectării legislației sunt evaluate în toate domeniile relevante. Subcomitetele examinează toate problemele care pot să apară în domeniile lor de competență și sugerează măsuri posibile.Subcomitetele servesc de asemenea drept cadru de discuție pentru noi clarificări ale acquis -ului comunitar și evaluează progresele realizate de Bosnia și Herțegovina în alinierea la acquis , conform angajamentelor asumate în acordul interimar.5. Procesul-verbalUn proiect de proces-verbal al fiecărei reuniuni a subcomitetelor este redactat în termen de două luni de la încheierea reuniunii. După aprobarea procesului verbal de către ambele părți, o copie a procesului-verbal este transmisă secretarilor Comitetului interimar de către secretarii subcomitetelor.6. PublicitateÎn lipsa unor dispoziții contrare, reuniunile subcomitetelor nu sunt publice.7. Structura subcomitetelor1) Subcomitetul pentru comerț, industrie, drepturi vamale, fiscalitate și cooperare cu alte țări candidate (AI, articolele 3, 4-8, 17-31, 39, 52),2) Subcomitetul pentru agricultură și pescuit (AI, articolele 9-16, 18-19 și 24),3) Subcomitetul pentru piața internă și concurență (AI, articolele 34, 35, 36, 37, 38 și Protocolul nr. 4),4) Subcomitetul pentru aspecte economice și financiare și statistică (AI, articolele 33 și 36),5) Subcomitetul pentru transport [AI, articolul 32, Protocolul nr. 3 articolul 3 literele (a) și (b), articolul 11 alineatele (2) și (3) și (5), articolul 19 alineatele (1) și (2), articolul 21 alineatele (1) și (2) litera (d)].[1] Monitorizarea procesului de reformă (MPR) este succesoarea fostului grup de lucru consultativ UE/BiH și este în prezent principalul instrument pentru dialogul politic și tehnic dintre UE și Bosnia și Herțegovina. (Raportul privind progresul înregistrat de Bosnia și Herțegovina 2006 - COM(2006)649 final și Comunicarea Comisiei către Consiliu COM(2003)692 final).